	[bookmark: _GoBack]Eiropas Parlaments
2019-2024
	[image: EP logo RGB_Mute]



<Commission>{PECH}Zivsaimniecības komiteja</Commission>

<RefProc>2022/0362</RefProc><RefTypeProc>(NLE)</RefTypeProc>
<Date>{18/12/2023}18.12.2023</Date>
<RefProcLect>***</RefProcLect>
<TitreType>IETEIKUMA PROJEKTS</TitreType>
<Titre>par projektu Padomes lēmumam par to, lai noslēgtu nolīgumu starp Eiropas Savienību un Seišelu Republiku par Seišelu zvejas kuģu piekļuvi Majotas ūdeņiem</Titre>
<DocRef>(15048/2022 – C9‑0051/2023 – 2022/0362(NLE))</DocRef>
<Commission>{PECH}Zivsaimniecības komiteja</Commission>
Referents: <Depute>Gabriel Mato</Depute>


PR_NLE-AP_Agreement


	Izmantoto apzīmējumu skaidrojums

		*	Apspriežu procedūra
	***	Piekrišanas procedūra
	***I	Parastā likumdošanas procedūra (pirmais lasījums)
	***II	Parastā likumdošanas procedūra (otrais lasījums)
	***III	Parastā likumdošanas procedūra (trešais lasījums)

(Norādītā procedūra pamatojas uz akta projektā ierosināto juridisko pamatu.)






SATURA RĀDĪTĀJS
Lpp.
EIROPAS PARLAMENTA NORMATĪVĀS REZOLŪCIJAS PROJEKTS	5
PASKAIDROJUMS	6
PIELIKUMS. STRUKTŪRAS VAI PERSONAS, NO KURĀM REFERENTS IR SAŅĒMIS PIENESUMU	8

[bookmark: _Toc155867283]

EIROPAS PARLAMENTA NORMATĪVĀS REZOLŪCIJAS PROJEKTS
par projektu Padomes lēmumam par to, lai noslēgtu nolīgumu starp Eiropas Savienību un Seišelu Republiku par Seišelu zvejas kuģu piekļuvi Majotas ūdeņiem
(15048/2022 – C9‑0051/2023 – 2022/0362(NLE))
(Piekrišana)
Eiropas Parlaments,
–	ņemot vērā Padomes lēmuma projektu (15048/2022),
–	ņemot vērā Nolīgumu starp Eiropas Savienību un Seišelu Republiku par Seišelu zvejas kuģu piekļuvi Majotas ūdeņiem (15088/2022),
–	ņemot vērā piekrišanas pieprasījumu, ko Padome iesniegusi saskaņā ar Līguma par Eiropas Savienības darbību 43. pantu, 218. panta 6. punkta otrās daļas a) apakšpunkta v) punktu un 218. panta 7. punktu (C9-0051/2023),
–	ņemot vērā Reglamenta 105. panta 1. un 4. punktu un 114. panta 7. punktu,
–	ņemot vērā Zivsaimniecības komitejas ieteikumu (A9‑0000/2023),
1.	sniedz piekrišanu nolīguma slēgšanai;
2.	uzdod priekšsēdētājai Parlamenta nostāju nosūtīt Padomei, Komisijai, dalībvalstu valdībām un parlamentiem, kā arī Seišelu Republikas valdībai un parlamentam.

Vispārīga informācija
Indijas okeāna arhipelāgam Majotai, kas ir Francijas aizjūras departaments, kopš 2014. gada ir Eiropas tālākā reģiona statuss. Tā kā Līgumi piešķir Eiropas Savienībai ekskluzīvu kompetenci attiecībā uz jūras bioloģisko resursu saglabāšanu saskaņā ar kopējo zivsaimniecības politiku (KZP), ārvalstu zvejas kuģu piekļuve Majotas apkārtējiem ūdeņiem ir jāreglamentē Eiropas Savienībai. 
Pirmais nolīgums starp Eiropas Savienību un Seišelu Republiku par Seišelu zvejas kuģu piekļuvi Majotas ūdeņiem tika parakstīts 2014. gada 20. maijā. Tajā pašā dienā tika sākta tā piemērošana (sākotnēji kā pagaidu pasākums) uz sešiem gadiem, un 2020. gada 20. maijā šis nolīgums tika automātiski pagarināts. 
Pamatodamās uz relevantajām sarunu norādēm, Komisija ar Seišelu valdību risināja sarunas par to, lai noslēgtu jaunu nolīgumu par Seišelu zvejas kuģu piekļuvi. Šo sarunu iznākumā 2022. gada 10. jūnijā tika parafēts jauns “zvejniecību piekļuves nolīgums”. Šis jaunais zvejniecību piekļuves nolīgums aptver 6 gadu laikposmu no 2023. gada 10. marta, kad to parakstīja abas puses un kad līdz ar to tika sākta šā nolīguma provizoriska piemērošana līdz tā noslēgšanai.
Papildus šim jaunajam zvejniecību piekļuves nolīgumam par Seišelu zvejas kuģu piekļuvi Majotas ūdeņiem ES un Seišelu kopš 2020. gada vieno arī ilgtspējīgas zivsaimniecības partnerattiecību nolīgums (IZPN) un tam pievienotais īstenošanas protokols, ar ko paredz ES zvejas kuģu piekļuvi Seišelu ūdeņiem un zvejas tiesības Seišelu salu ūdeņos apmaiņā pret ES finansiālo un tehnisko atbalstu Seišelām (sk. procedūru 2020/0002(NLE)). Šajā IZPN ES un Seišelas ir vienojušās arī par mehānismiem un noteikumiem, kas veicina ilgtspējīgu zveju, tostarp uzlabojot zvejas kontroli un datu vākšanu, NNN zvejas (nelegāla, nereģistrēta un neregulēta zveja) apkarošanu, un sadarbību reģionālās zvejniecības pārvaldības organizācijās, kurās piedalās ES un Seišelas. 
Jaunais zvejniecību piekļuves nolīgums
Šā jaunā nolīguma mērķis ir vēl vairāk stiprināt stratēģisko partnerību ar Seišelām, veicināt atbildīgu zveju ES ūdeņos un attīstīt zivsaimniecības politiku Majotā. Zvejniecību piekļuves nolīguma tehniskie un finansiālie nosacījumi ir saskaņoti arī ar attiecīgo ar Seišelām noslēgto IZPN un tā īstenošanas protokolu, kas parakstīts 2020. gadā.
Ar šo nolīgumu nosaka principus, noteikumus un procedūras, kas reglamentē sadarbību zivsaimniecības nozarē, lai nodrošinātu atbildīgu zveju un zvejas resursu saglabāšanu un ilgtspējīgu izmantošanu ūdeņos ap Majotu, pamatojoties uz nediskriminācijas principu starp dažādajām flotēm, kas zvejo minētajos ūdeņos. 
Nosacījumi, kas reglamentē Seišelu zvejas kuģu piekļuvi šiem ES ūdeņiem, ir sīkāk izklāstīti nolīguma pielikumā (zvejas iespējas, zvejas atļaujas, uzraudzība, novērotāji u. c.). Saskaņā ar nolīgumu astoņi Seišelu karoga kuģi (riņķvadu kuģi) varēs zvejot Majotas ūdeņos tālāk par 24 jūras jūdzēm no tās krastiem. Zvejas iespējas pamatojas uz labākajiem pieejamajiem zinātniskajiem ieteikumiem (attiecīgā gadījumā pieejamā pārpalikuma robežās) un ir saskaņā ar atbildīgās reģionālās zvejniecības pārvaldības organizācijas, proti, Indijas okeāna tunzivju komisijas (IOTC), ieteikumiem. Maksa par nozveju būs 135 EUR par tonnu nozvejotu tunzivju (ar avansa maksājumu 13 500 EUR apmērā par pirmajām 100 tonnām).  
Nolīgumā ir paredzēti arī pasākumi zvejas uzraudzībai un kontrolei un nelegālas, nereģistrētas un neregulētas zvejas novēršanai.
Referenta nostāja
Šis zvejniecību piekļuves nolīgums ir stratēģisks nolīgums, kas nodrošina saskaņotību un savstarpīgumu starp ES un Seišelām, lai garantētu jūras resursu ilgtspējīgu izmantošanu Indijas okeānā. Ar šo nolīgumu puses jo īpaši vēlas pastiprināt zvejas darbību uzraudzību un nodrošināt, ka tunzivju un tunzivjveidīgo sugu zveja notiek ilgtspējīgi, vienlaikus nodrošinot citu sugu, jo īpaši pelaģisko haizivju, aizsardzību.
Tas ir līdzsvarots nolīgums, kas ļautu Seišelu kuģiem turpināt zvejas darbības, tomēr vienlaikus sniegtu labumu arī Majotai un veicinot vietējās zvejas nozares attīstību šajā ES tālākajā reģionā.
Tomēr referents uzskata, ka ilgtermiņā Majotai — un kopumā tālākajiem reģioniem — vajadzētu būt iespējai attīstīt savas zvejas flotes, izmantojot ES un valstu atbalstu. Šis Parlamenta sasaukums ir veltīgi vairākkārtīgi prasījis uz LESD 349. panta pamata sniegt EJZAF vai valsts atbalstu tālāko reģionu nerūpnieciskās zvejas kuģu atjaunošanai, ņemot vērā, ka tie visu nozveju izkrauj tālāko reģionu ostās un veicina ilgtspējīgu vietējo attīstību, un tādējādi nodrošināt tālāko reģionu zivsaimniecības nozares izdzīvošanu un ievērot atšķirīgas attieksmes principu attiecībā uz mazajām salām un teritorijām, kas minētas 14. IAM, 
Tālākie reģioni saskaras ar īpašām problēmām, kas saistītas ar to nošķirtību, topogrāfiju, mazajiem tirgiem un klimatu, kā minēts LESD 349. pantā; tomēr šīs tālāko reģionu zivsaimniecības īpatnības nav pietekami ņemtas vērā KZP. Proti, KZP ārpolitikā stratēģiskajām partnerībām ir jāņem vērā kaimiņu un līdz ar to skarto ES reģionu intereses.
Zivsaimniecība tālākajos reģionos ir nozīmīga ekonomikas virzītāja, uztursuverenitātes avots un tradicionāla nodarbošanās, kas ir daļa no šo teritoriju kultūras, un tā rada darbvietas jūrā un pārstrādes nozarē un veicina tūrisma nozares dinamiku, kas ir nozīmīgs šo reģionu ekonomikas dzinējspēks.
Ņemot vērā iepriekš minēto, referents iesaka Parlamentam apstiprināt šā zvejniecību piekļuves nolīguma noslēgšanu, vienlaikus vēlreiz aicinot sniegt ES atbalstu vai valsts atbalstu zvejas flotu atjaunošanai un ilgtspējīgai attīstībai Majotā un tālākajos reģionos kopumā.

<FootprintIntro>Referents, pilnībā uzņemoties visu atbildību, apliecina, ka nav saņēmis nekādu pienesumu no struktūrām vai personām, kas būtu jānorāda šajā pielikumā saskaņā ar Reglamenta I pielikuma 8. pantu.</FootprintIntro>

